kombinácia Paralenu a Brufenu a bolesť svalov
Dobry den,
syn ma virozu a ma teplotu 38,5 erdomed bere lebo kasle, striedame brufen a paralen, ale ma rovnako velku svalovice po 2dnoch cvicenia s trenerom.Mozme mu davat ibalgin gel na svalovicu a zaroven aj paralen alebo brufen na teplotu?
Co by mu mohlo este pomoct na svalovicu?
Dakujem krasne.
Dobrý deň,
ďakujeme za Vašu otázku.
Pokiaľ je horúčka vyššia než 38 °C nameraných v podpazuší alebo 38,5 °C nameraných v konečníku, tak je potrebné ju zrážať. V prípade potreby ( pokiaľ horúčka opätovne stúpa) je povolená kombinácia liečiv paracetamol a najskôr po 4 hodinách ibuprofén. Dávkovanie je potrenné dodržať podľa pokynov výrobcu uvedených na obale a v príbalovom letáku.
Bolesť svalov môže mať rôznu príčinu, môže byť spôsobená nadmernou svalovou záťažou ale môže mať taktiež súvis aj s priebiehajúcim ochorením, či úporným kašlaním. Na úľavu od bolesti svalov pôsobia aj už vyššie spomínané analgetiká. Pokiaľ ich účinok nie je dostačujúci, lokálne môžete aplikovať krém alebo gél s protizápalovým účinkom, ale len krátkodobo. Vami spomínaný Ibalgin gél je vhodný pre deti od 12 rokov. Pretože systémová absorpcia ibuprofénu pri lokálnej aplikácii je nízka, krém Ibalgin sa môže krátkodobo pri silnej bolesti používať pri súbežnom použití s uvedenými analgetikami. Pre lepšiu účinnosť a rýchlejšie uľavenie od bolesti je vhodné dopĺňať
magnézium
(horčík), priaznivo pôsobí na svaly a nervy, a preto je dôležitý pre správne fungovanie pohybového aparátu. Neuvádzate vek Vášho syna, avšak toto magnézium je vhodné pre deti od 6 rokov.
V prípade, že sa mu zdravotný stav nezlepší a horúčka a bolesť svalov bude pretrvávať, bude potrebné opätovne kontaktovať pediatra.
Prajem skoré uzdravenie synovi.
S pozdravom
Mgr. Emma Halás Haluščíková